Majka Albanija (kip)
Majka Albanija (albanski: Nëna Shqipëri) jest kip visine 12 metara koji se nalazi na Nacionalnom groblju mučenika (Dëshmorët e Kombit) u Tirani, Albanija. Izgrađen je 1971. godine. Kip predstavlja zemlju kao majku koja čuva vječni san onih koji su za nju dali živote. Na groblju se nalazi oko 28.000 grobova albanskih partizana, koji su stradali tokom Drugog svjetskog rata. Masivni kip drži vijenac od lovora i zvijezdu. Na ovom groblju ukopan je bivši albanski vođa Enver Hoxha, čiji su posmrtni ostaci kasnije premješteni na drugo javno groblje. Kip je izrađen od betona, a djelo je Kristaqa Rame, Muntaza Dhramija i Shabana Hadërrija. Stoji na vrhu postolja od 3 metra; na pijedestalu su ugravirane riječi "Lavdi e përjetshme dëshmorëve të atdheut" ("Vječna slava mučenicima domovine").